प्रभावितों के लिए पहुंचाई खाद्य सामग्रीः रतनलाल नगर में बुधवार देर रात रफाका नाला उफनने से किनारे बसी बस्ती और आसपास के मकानों में जलभराव हो गया था। पार्षद विधि राजपाल ने पहुंचकर वहां से 150 घरों को खाली करा लोगों को सुरक्षित स्थानों पर रुकवाया। देर रात हुई बारिश के बाद से लगातार जलस्तर बढ़ रहा है। पीड़ित परिवार को पार्षद ने खाद्य सामग्री का वितरण कराया। इसी तरह बाढ़ से प्रभावित लोगों को जेसीआइ कानपुर सेवा संकल्प के सदस्यों ने खाना पहुंचाया। पनकी हनुमान मंदिर के महंत श्रीकृष्ण दास और बालयोगी अरुणपुरी चैतन्य ने सुंदरनगर में भोजन वितरित किया।